ડો. મનીષ દોશીએ માહીતી અધિકારી કાયદા હેઠળ મેળવેલ માહીતીની વિગતો આપતા જણાવ્યું હતું કે, દેશના જુદા જુદા ૧ર રાજયો કે જેમણે પુરતી વિગતો સમયસર રજુ કરી હતી તે રાજયોના પ૦,૦૦૦ થી વધુ અધ્યાપકોને જે તે રાજય સરકારે છઠ્ઠા પગાર પંચના નાણાની પ્રથમ ચુકવણી કરી અને તેના આધારે કેન્દ્ર સરકારે રીઇમ્બર્સમેન્ટ પેટે ૮૦ ટકા એરીયર્સના નાણા એટલે કે રર૦૦ કરોડ રૂપીયાની ચુકવણી જે તે રાજયને કરી આપી છે. ત્યારે ગુજરાતની ભાજપ સરકારને વિવિધ યુનિવર્સિટી અને કોલેજોમાં કાર્યરત ૭,૦ર૬ અધ્યાપકોને તેમના હક્કના નાણા ચુકવવામાં કેમ ઇચ્છા થતી નથી? અધ્યાપકોના છઠ્ઠા પગાર પંચના એરીયર્સ નાણાં બાબતે વિસ્તૃત રજુઆત અને માહીતી અધિકારી હેઠળ હકીકતો મેળવતા ભાજપ સરકારના જુઠ્ઠાણાનો પર્દાફાશ થયો છે.